Žemuoginė erkė
Žemuoginė erkė (Tarsonemus pallidus) – Tarsonemidae šeimos erkė. Tai pavojingas kenkėjas. Stipriai sumažėja pažeistų augalų derlingumas. Prie augalo šaknų žiemoja suaugusios erkutės. Pavasarį jos pereina ant jaunų braškių lapelių ir minta čiulpdamos jų sultis. Pažeisti lapeliai susiraukšlėja, neauga, neretai nudžiūsta. Per vasarą, priklausomai nuo meteorologinių sąlygų, išsivysto keletas generacijų.